Στις 21 Ιουνίου 2021 διεξήχθησαν **γενικές εκλογές στην Αιθιοπία**, για να εκλεγούν τα 436 από τα 547 μέλη της Βουλής των Αντιπροσώπων του Αιθιοπικού κοινοβουλίου. Οι εκλογές κανονικά θα διεξάγονταν τον Αύγουστο του 2020, αλλά αναβλήθηκαν δύο φορές ως τώρα, λόγω της πανδημίας κορονοϊού και των πολεμικών συγκρούσεων στο Τιγκράι. Στο ένα πέμπτο της χώρας, δηλαδή στις 111 από τις 547 περιφέρειες, η διεξαγωγή των εκλογών ήταν προσωρινά αδύνατη για τις 21 Ιουνίου και αναβλήθηκε αρχικά για τις 6 Σεπτεμβρίου 2021, και μετά για τις 30 Σεπτεμβρίου 2021.

Ιστορικό
--------

Από τα 110 εκατομμύρια που είναι ο συνολικός πληθυσμός της Αιθιοπίας οι εγγεγραμμένοι ψηφοφόροι για αυτές τις εκλογές ήταν γύρω στα 37 εκατομμύρια. Γύρω στα 40 κόμματα συμμετείχαν στις εκλογές. Το Κόμμα Ευημερίας του Πρωθυπουργού Άμπιι Αχμέτ συμμετείχε με 2.432 υποψήφιους, ενώ το δεύτερο μεγαλύτερο κόμμα, οι Πολίτες της Αιθιοπίας για Κοινωνική Δικαιοσύνη, με 1.385 υποψήφιους. Ορισμένα από τα κόμματα της αντιπολίτευσης μποϊκοτάραν τις εκλογές και αρκετοί αρχηγοί και μέλη κομμάτων κατά την προεκλογική περίοδο είχαν συλληφθεί και βρίσκονταν υπό κράτηση.

Εκλογικό σύστημα
----------------

Η προσέλευση στον 1ο γύρο (αριστερά) και στο 2ο γύρο (δεξιά) των εκλογών. 
Σύμφωνα με το Σύνταγμα της Αιθιοπίας τα 547 μέλη της Βουλής των Αντιπροσώπων εκλέγονται με δημοκρατικές, άμεσες εκλογές, με καθολική και μυστική ψηφοφορία, για πενταετή θητεία. Το εκλογικό σύστημα είναι απλό πλειοψηφικό από ισάριθμες μονοεδρικές εκλογικές περιφέρειες. Η προσέλευση στην ψηφοφορία δεν είναι υποχρεωτική. Δικαίωμα ψήφου έχουν όλοι οι πολίτες της Αιθιοπίας,ηλικίας άνω των 18 ετών, υπό την προϋπόθεση να έχουν διαμείνει στην περιφέρεια που ψηφίζουν για τουλάχιστον 6 μήνες και να μην έχουν αποστερηθεί το δικαίωμα με δικαστική απόφαση ή ιατρική διάγνωση.

Αποτελέσματα
------------

Αποτελέσματα των βουλευτικών εκλογών|  |
| Κόμμα | 1η φάση | 2η φάση | Σύνολο |
| Έδρες | Έδρες | Έδρες |
|  | Κόμμα Ευημερίας | 411 | 45 | 456 |
|  | Εθνικό Κίνημα Αμχάρα | 5 | 0 | 5 |
|  | Πολίτες της Αιθιοπίας για Κοινωνική Δικαιοσύνη | 4 | 0 | 4 |
|  | Λαϊκό Δημοκρατικό Κόμμα Γκέντεο | 2 | 0 | 2 |
|  | Λαϊκό Κόμμα Κούτσα | 0 | 1 | 1 |
|  | Ανεξάρτητοι | 3 | 0 | 3 |
|  | Κενές | – | – | 76 |
| **Σύνολο** | **425** | **46** | **547** |
| Πηγή: NEBE |

Στατιστικά εκλογών
------------------

|  |
| --- |
|  |
| Τα 188 από τα 471 εκλεγμένα μέλη (39,9%) είναι γυναίκες. |
|

Παραπομπές
----------

1. ↑  Statement from the National Election Board of Ethiopia (NEBE) on the results of the 6th General Election held in the Harari, Somali and Southern Nations, Nationalities, and Peoples
2. 1 2 3  «Ethiopia elections 2021: Abiy Ahmed faces first vote amid conflict» (στα αγγλικά). *BBC News*. 2021-06-21.. Ανακτήθηκε στις 2021-06-21.
3. 1 2  «Five things to know about Ethiopia's crucial elections». *www.aljazeera.com* (στα Αγγλικά). Ανακτήθηκε στις 21 Ιουνίου 2021.
4. ↑  «Ethiopia elections 2021: Abiy Ahmed faces first vote amid conflict». *WardheerNews* (στα Αγγλικά). 21 Ιουνίου 2021. Ανακτήθηκε στις 5 Οκτωβρίου 2021.
5. ↑  «Constitution of Ethiopia» (PDF).
6. ↑  «IPU PARLINE database: ETHIOPIA (Yehizb Tewokayoch Mekir Bete), Electoral system». *archive.ipu.org*. Ανακτήθηκε στις 21 Ιουνίου 2021.
7. ↑  «National Election Board of Ethiopia».